Együttműködési megállapodás

Mely létrejött egyrészről Martfű Város Önkormányzata (5435 Martfű, Szent István tér 1.) képviseletében Dr. Kiss Edit polgármester, másrészről 
Befogadlak Állatvédelmi Alapítvány (5200 Törökszentmiklós, ……………………..) képviseletében Dr. Vogel Judit kuratóriumi elnök között Martfű város közigazgatási területén található kóbor ebek elhelyezése céljából az alábbi feltételekkel: 
1. Martfű Város Önkormányzata vállalja, hogy Martfű város közigazgatási területén megjelenő kóbor ebek előfordulási helyeiről jelentést készít, melyet eljuttat a Befogadlak Állatvédelmi Alapítványhoz.
2. A Befogadlak Állatvédelmi Alapítvány vállalja, hogy Martfű Város Önkormányzatának jelentései alapján a jelentés kézhezvételét követő 48 órán belül gondoskodik az ebek begyűjtéséről, elszállításáról és további elhelyezéséről. 
3. A kóbor ebek befogásához, szállításához, további tartásához szükséges tárgyi és személyi feltételekről a Befogadlak Állatvédelmi Alapítvány köteles gondoskodni. 
4. Ezen tevékenységét az Alapítvány az állatok védelméről és kíméletéről szóló 1998. évi évi XXVIII. Törvény 48.§-a alapján biztosított törvényi felhatalmazással végzi. A befogott ebek tartásánál továbbá az állategészségügyi szabályzat kiadásáról szóló 41/1997.(V.28.) FM rendelet 215.§-ban foglaltaknak köteles eleget tenni.
5. A Befogadlak Állatvédelmi Alapítvány vállalja, hogy a bejelentett kóbor eb elszállításának tényéről tájékoztatja Martfű Város Önkormányzatát. 
6. Martfű Város Önkormányzata vállalja, hogy a Befogadlak Állatvédelmi Alapítványt támogatja, ennek összegét évi 240.000.-Ft-ban határozza meg, melyet az együttműködési megállapodás megkötésétől számított 15 napon belül utalja át az Alapítvány ……………………………………-nél vezetett …………………………………………számú pénzforgalmi bankszámlájára.
7. Az együttműködési megállapodás 2012. október 1 napjától 2013. szeptember 30 napjáig érvényes. A megállapodás közös megegyezéssel meghosszabbítható. 
8. Jelen együttműködési megállapodásban nem szabályozott esetekre a Ptk. rendelkezései az irányadóak. 

Martfű, 2012. szeptember 27. 

